दिल्ली में रोहिणी जिले के बख्तावरपुर गांव में रहने वाला 20 साल का आकाश DJ का काम करता था और पड़ोस में ही दसवीं में पढ़ने वाली एक लड़की से मोहब्बत करता था आकाश के परिजनों की माने तो लड़का और लड़की की मोहब्बत लंबे वक्त से चली आ रही थी कई बार दोनों परिवारों में इस बात को लेकर कहासुनी भी हुई थी और आकाश के परिजनों का कहना है कि कल भी लड़की के परिजनों से आकाश के परिजनों की काफी कहासुनी हुई आकाश के परिजन चाहते थे कि ये दोनों आपस में शादी कर ले ताकि इन दो में से किसी को भी जान का नुकसान न हो जाए लेकिन कल लड़की के परिजनों ने आकाश के परिजनों को साफ मना कर दिया कि वे लड़की की शादी आकाश से नहीं करेंगे और न ही उनकी लड़की इस लड़के से प्रेम करती है। आकाश के परिजनों का तो यहां तक आरोप है कि लड़की के परिजनों ने आकाश को जान से मारने की धमकी भी दी जिसके बाद आकाश काफी डर गया था और आज सुबह आकाश अपने कमरे में पंखे से फांसी के फंदे पर लटका हुआ मिला। आकाश ने खुदकुशी करने से पहले सुसाइड नोट भी लिखा है जिसमें उन्होंने अपनी मौत के लिए किसी को भी जिम्मेदार नहीं माना है। कहीं न कहीं अपने प्रेम में सफल न होने पर यह खुदकुशी नजर आ रही है।